
Αρ. Φύλλου 948 

ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπληρωματική οριοθέτηση περιοχής και πιστωτικές 
διευκολύνσεις για την αποκατάσταση των ζημιών 


από τις πλημμύρες της 3ης, 4ης και 5ης Νοεμβρίου 

2001 σε περιοχές της Ανατολικής Αττικής. 1 

Λειτουργία των Εργαστηριακών Κέντρων Φυσικών 
Επιστημών - Αρμοδιότητες και Επιλογή των Υπευ¬ 
θύνων των ΕΚΦΕ. 2 


ΑΠΟΦΑΣΕΙ Σ 

Αριθ. 3224/Α32 (1) 

Συμπληρωματική οριοθέτηση περιοχής και πιστωτικές δι¬ 
ευκολύνσεις για την αποκατάσταση των ζημιών από τις 
πλημμύρες της 3ης, 4ης και 5ης Νοεμβρίου 2001 σε 
περιοχές της Ανατολικής Αττικής. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξη Νομοθετικού Πε¬ 
ριεχομένου του Προέδρου της Δημοκρατίας, «περί απο¬ 
καταστάσεως ζημιών εκ σεισμών 1981 και ρυθμίσεως ετέ¬ 
ρων συναφών θεμάτων» όπως αυτό τροποποιήθηκε και 
συμπληρώθηκε με το άρθρο 1, παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ’81) «Περί οργάνων ασκήσεωςτης 


νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25, παρ. 6 του Ν. 1418/84 «Περί Δημοσίων Έργων και ρυθ¬ 
μίσεις συναφών θεμάτων» (ΦΕΚ Α' 23). 

4. Τις διατάξεις του Ν. 128/75 «περί τροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

5. Τις διατάξεις του άρθρου ΙΟτου Ν. 2576/98 «Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις». 

6. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

7. Την κοινή απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

8. Την με αριθμό 50148/542/24.6.92 κοινή απόφαση των 
Υπουργών Εθν. Οικονομίας, Οικονομικών και Βιομηχα¬ 
νίας, Ενέργειας και Τεχνολογίας και Εμπορίου «Περιστο¬ 
λή δαπανών Δημοσίου Τομέα» (ΦΕΚ 420/Β/1.7.92). 

9. Τις διατάξεις του άρθρου 22 του Ν.2362 «Περί Δημο¬ 
σίου Λογιστικού, ελέγχου των δαπανών του Κράτους και 
άλλες διατάξεις» (ΦΕΚ 247/Α/27.11.95). 

10. Τις διατάξεις του άρθρου 27 του Ν. 2081/92 (ΦΕΚ 
154 Α') καιτο γεγονός ότι από τις διατάξεις της παρούσας 
απόφασης προκαλείται δαπάνη σε βάρος του Προγράμ¬ 
ματος Δημοσίων Επενδύσεων και συγκεκριμένα των έρ¬ 
γων 2000ΣΕ06900025, 2000ΣΕ06900026,2000ΣΕ06900027 
της ΣΑΕ 069. Η προκαλούμενη δαπάνη από την επιδότη¬ 
ση του επιτοκίου βαρύνει το λογαριασμό του Ν. 128/75. 
Ο λογαριασμός αυτός επιδοτείται από τον Κρατικό 
Προϋπ/σμό μόνο σε περίπτωση ελλειμματικότητάς του. 
Το ύψος της δαπάνης αυτής θα είναιτηςτάξης των 24.000 
Ευρώ. 

11. Την κοινή απόφαση ΔΙΔΚ/Φ 1/2/22875/31.10.2001 
ΦΕΚ 1480/Β/31.10.2001) του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης, για την ανάθεση αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Αποκέ¬ 
ντρωσης, Σταύρο Μπένο και Λάμπρο Παπαδήμα. 

12. Το Προεδρικό Διάταγμα υπ’ αρ. 81 (ΦΕΚ 57/Α/ 
21.3.2002) για συγχώνευση των Υπουργείων Εθνικής Οι¬ 
κονομίας και Οικονομικών στο Υπουργείο Οικονομίας και 
Οικονομικών. 

13. Την κοινή απόφαση Υ6/31.10.2001 (ΦΕΚ1484/Β/31-10- 
2001) του Πρωθυπουργού και της Υπουργού ΠΕ.ΧΩ.Δ.Ε., 
για την ανάθεση αρμοδιοτήτων στους Υφυπουργούς 
ΠΕ.ΧΩ.Δ.Ε., Ιωάννη Τσακλίδη και Ροδούλα Ζήση. 

14. Την κοινή απόφαση 11107/Α32/13.3.2002 «Οριοθέ- 
τηση περιοχής και πιστωτικές διευκολύνσεις για την απο¬ 
κατάσταση των ζημιών από τις πλημμύρες της 3ης, 4ης 
και 5ης Νοεμβρίου 2001 σε περιοχές της Ανατολικής Ατ¬ 
τικής» 

15. Τα με αρ. πρωτ. Τ.Υ. 123/οικ./15.1.2002, Τ.Υ. 1659/ 
οικ./1.4.2002 έγγραφα της Νομαρχιακής Αυτοδιοίκησης 
Ανατολικής Αττικής. 

16. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους περιοχών της Ανα¬ 
τολικής Αττικής που επλήγησαν από τις πλημμύρες στις 
3, 4 & 5 Νοεμβρίου 2001, αποφασίζουμε: 

Α. ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατάξε¬ 
ων της από 28.7.1978 Πράξεως Νομοθετικού Περιεχομέ¬ 
νου «Περί αποκαταστάσεως ζημιών εκ σεισμών 1978 εις 
περιοχήν Βορείου Ελλάδος κλπ.», όπως αυτή κυρώθηκε, 
τροποποιήθηκε και συμπληρώθηκε με τους Νόμους 
867/79, 1048/80, 1133/81 και 1190/81 όπως ορίζεται στο 
άρθρο 10 του Ν. 2576/98 καθώς και των σχετικών κανονι¬ 
στικών πράξεων όπως ισχύουν σήμερα για την αποκατά¬ 
σταση των ζημιών των κτιρίων γενικά, τις οποίες προκά- 
λεσαν οι πλημμύρες στις 3. 4 και 5 Νοεμβρίου 2001 που 
έπληξαν περιοχές της Ανατολικής Αττικής και συγκεκρι¬ 
μένα τα διοικητικά όρια των: 

Κοινοτήτων Μαλακάσης, Ν. Παλατίων και του Δήμου 
Αυλώνος. 

2. Το έργο της αποκατάστασης των ζημιών από τις 
πλημμύρες, που έπληξαν περιοχές της Ανατολικής Αττι¬ 
κής, ανατίθεται στην Υπηρεσία Αποκατάστασης Σεισμο¬ 
πλήκτων (Υ.Α.Σ.). 

3. Ορίζεται προθεσμία ενός (1) έτους, απάτη δημοσίευ¬ 
ση της παρούσας απόφασης σε ΦΕΚ, για την υποβολή αι¬ 
τήσεων, συνοδευόμενων από τα απαραίτητα δικαιολογη- 
τικά, για την δανειοδότηση των πληγέντων κτισμάτων από 
τις πλημμύρες της 3ης, 4ης και 5ης Νοεμβρίου 2001. 

Β. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

Εγκρίνουμε όπως η χορήγηση στεγαστικής συνδρομής 
(άτοκο δάνειο και δωρεάν κρατική αρωγή) για την αποκα¬ 
τάσταση των ζημιών από τις πλημμύρες της 3ης, 4ης και 
5ης Νοεμβρίου 2001 σε περιοχές της Ανατολικής Αττικής, 
γίνει σύμφωνα με την 11107/Α32/13.3.2002 Κοινή Απόφα¬ 
ση του Υπουργού Εθν. Οικονομίας και των Υφυπουργών 
Οικονομικών και ΠΕ.ΧΩ.Δ.Ε. 

Από την απόφαση αυτή προκαλείται δαπάνη σε βάρος 
του κρατικού προϋπολογισμού, ύψους 12.000 Ευρώ για 
δωρεάν κρατική αρωγή και 24.000 Ευρώ για επιδότηση 
επιτοκίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουλίου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

Ν. ΧΡΙΣΤΟΔΟΥΛΑΚΗΣ Λ. ΠΑΠΑΔΗΜΑΣ 

ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

I. ΤΣΑΚΛΙΔΗΣ 


Αριθ. 63642/Γ2 (2) 

Λειτουργία των Εργαστηριακών Κέντρων Φυσικών Επι¬ 
στημών - Αρμοδιότητες και Επιλογή των Υπευθύνων 
των ΕΚΦΕ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Νόμο υπ’ αρ. 2986/2002 (ΦΕΚ 24ΤΑ'/13.2.2002) 
άρθρο 8 παρ. 4β. «Περί οργανωτικών θεμάτων υπηρεσιών 
και σχολικών μονάδων». 

2. Το Π.Δ. 25/2002 (ΦΕΚ 201Α/7.2.2002) «Αναπροσδιο- 
ρισμός των προσόντων και κριτηρίων επιλογής των στε¬ 
λεχών Πρωτοβάθμιας και Δευτεροβάθμιας Εκπαίδευσης 
και τροποποίηση της διαδικασίας επιλογής αυτών». 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη στον κρατικό προϋπολο¬ 
γισμό, αποφασίζουμε: 

Α. ΠΡΟΚΗΡΥΞΕΙΣ - ΥΠΟΒΟΛΗ ΑΙΤΗΣΕΩΝ ΕΝΔΙΑΦΕ¬ 
ΡΟΜΕΝΩΝ ΚΑΙ ΚΑΤΑΡΤΙΣΗ ΠΙΝΑΚΩΝ ΕΠΙΛΟΓΗΣ 
ΥΠΕΥΘΥΝΩΝ ΕΡΓΑΣΤΗΡΙΑΚΩΝ ΚΕΝΤΡΩΝ ΦΥΣΙ¬ 
ΚΩΝ ΕΠΙΣΤΗΜΩΝ ΤΩΝ ΤΟΠΙΚΩΝ ΔΙΕΥΘΥΝΣΕΩΝ 
ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

1. Στα Εργαστηριακά Κέντρα Φυσικών Επιστημών απο- 
σπώνται ως Υπεύθυνοί τους, για μια τετραετία, εκπαιδευ- 
τικοίτου κλ. ΠΕ 4, που έχουν οργανική θέση σε σχολική μο¬ 
νάδα της Διεύθυνσης στην οποία υπάγεται το ΕΚΦΕ, σύμ¬ 
φωνα με τη διαδικασία, τα κριτήρια και τα προσόντα που 
ορίζονται από την παρακάτω περιγραφόμενη προκήρυξη. 

2. Εντός του μηνάς Ιανουάριου κάθε δεύτερου έτους 
εκδίδεται προκήρυξη του Υπουργού Εθνικής Παιδείας και 
Θρησκευμάτων, που δημοσιεύεται σε δύο ημερήσιες 
εφημερίδες των Αθηνών, με την οποία καλούνται οι εκ¬ 
παιδευτικοί που έχουντα νόμιμα προσόντα και επιθυμούν 
να συμμετάσχουν στη διαδικασία κατάρτισης πινάκων 
επιλογής Υπευθύνων των Εργαστηριακών Κέντρων Φυσι¬ 
κών Επιστημών να υποβάλουν αίτηση στις Διευθύνσεις 
Δευτεροβάθμιας Εκπαίδευσης όπου ανήκουν οργανικά. 
Η αίτηση θα συνοδεύεται από: 

α. τα αναγκαία δικαιολογητικά, 

β. δήλωση (μόνο για τις Διευθύνσεις Δευτεροβάθμιας 
Εκπαίδευσης στις οποίες λειτουργούν περισσότερα του 
ενός ΕΚΦΕ) που θα περιλαμβάνει κατά σειρά προτίμησης 
τα ΕΚΦΕ στα οποία επιθυμεί ο ενδιαφερόμενος να τοπο¬ 
θετηθεί και θα υποβάλλεται εντός τριάντα (30) ημερών 
από την τελευταία δημοσίευση της προκήρυξης της οι¬ 
κείας Διεύθυνσης Δευτεροβάθμιας Εκπαίδευσης. Δεν 
έχουν δικαίωμα υποβολής αίτησης εκπαιδευτικοί οι οποί¬ 
οι μέχρι τη λήξη της ισχύος του πίνακα επιλογής συμπλη¬ 
ρώνουν συνολική πραγματική συντάξιμη υπηρεσία ή το 
όριο ηλικίας για αποχώρηση από την υπηρεσία. 

3. Εντός επίσης των προθεσμιών της ως άνω προκήρυ¬ 
ξης του Υπουργείου Εθνικής Παιδείας και Θρησκευμά¬ 
των, οι Προϊστάμενοι των Διευθύνσεων Δευτεροβάθμιας 
Εκπαίδευσης προκηρύσσουν την κατάρτιση αξιολογικού 
πίνακα επιλογής Υπευθύνων Εργαστηριακών Κέντρων 
Φυσικών Επιστημών. Η προκήρυξη αναρτάται αυθημερόν 
στη Διεύθυνση Δευτεροβάθμιας Εκπαίδευσης και τα Γρα¬ 
φεία Δευτεροβάθμιας Εκπαίδευσης και αντίγραφό της 
κοινοποιείται σε όλες τις σχολικές μονάδες των οικείων 
Διευθύνσεων Δευτεροβάθμιας Εκπαίδευσης. 

Με την παραπάνω προκήρυξη καλούνται από τους 
Προϊσταμένους των Διευθύνσεων Δευτεροβάθμιας Εκ¬ 
παίδευσης οι ενδιαφερόμενοι εκπαιδευτικοί να υποβά¬ 
λουν αίτηση για επιλογή στην οικεία Διεύθυνση, εντός 
τριάντα (30) ημερών από την ανάρτηση της σχετικής προ¬ 
κήρυξης στη Διεύθυνση και τα Γραφεία Δευτεροβάθμιας 
Εκπαίδευσης. 

4. Τα οικεία ΠΥΣΔΕ καταρτίζουν εντός του 1ου εξαμή¬ 
νου του ιδίου έτους τους τελικούς πίνακες επιλογής της 
παραγράφου 3, οι οποίοι μετά την επικύρωσή τους από 
τον Προϊστάμενο της Δευτεροβάθμιας Εκπαίδευσης, 
αναρτώνται στα γραφεία των Διευθύνσεων Δευτεροβάθ¬ 
μιας Εκπαίδευσης και ισχύουν από την 1η Σεπτεμβρίου 
του ιδίου έτους μέχρι την 31η Αυγούστου του μεθεπόμε¬ 
νου έτους. 

5. Μεταβατική διάταξη 

Παρατείνεται η θητεία των ήδη υπηρετούντων υπευθύ¬ 
νων ΕΚΦΕ για το σχολικό έτος 2002-2003, οι οποίοι θα 
απασχοληθούν καθ’ όλη τη διάρκεια του διδακτικού 
έτους πληντων σχολικών διακοπών. Τα κενά που ενδεχο¬ 
μένως δημιουργηθούν από 1.9.2002 έως 30.6.2003, θα 
καλυφθούν με τη διαδικασία του άρθρου 4 του κεφ. Β. 

Τον Ιανουάριο του 2003 θα δημοσιευτεί η πρώτη προ¬ 
κήρυξη για την κατάρτιση πινάκων, και οι πίνακες που θα 
συνταχθούν θα έχουν ισχύ μέχρι την 31η Αυγούστου 
2006. Οι υπηρετούντες υπεύθυνοι των ΕΚΦΕ έχουν δικαί¬ 
ωμα υποβολής αίτησης κατά την προκήρυξη αυτή. Η θη¬ 
τεία των υπευθύνων των ΕΚΦΕ που θα αναλάβουν υπηρε¬ 
σία μετά την 31η Αυγούστου 2003, θα λήξει την 31η Αυ¬ 
γούστου 2006. 

Η επόμενη προκήρυξη για την κατάρτιση πινάκων υπ. 
ΕΚΦΕ θα δημοσιευτεί τον Ιανουάριο του 2006. 

Β. ΠΡΟΣΟΝΤΑ - ΚΡΙΤΗΡΙΑ - ΟΡΓΑΝΑ ΚΑΙ ΔΙΑΔΙΚΑΣΙΑ 
ΕΠΙΛΟΓΗΣ ΟΡΓΑΝΑ ΚΑΙ ΔΙΑΔΙΚΑΣΙΑ ΑΠΟΣΠΑΣΗΣ - 
ΑΝΑΚΛΗΣΗ ΑΠΟΣΠΑΣΕΩΝ ΤΩΝ ΥΠΕΥΘΥΝΩΝ ΤΩΝ 
ΕΡΓΑΣΤΗΡΙΑΚΩΝ ΚΕΝΤΡΩΝ ΦΥΣΙΚΩΝ ΕΠΙΣΤΗΜΩΝ 

1. Τα γενικά κριτήρια επιλογής των Υπευθύνων των Ερ¬ 
γαστηριακών Κέντρων Φυσικών Επιστημών διακρίνονται 
σε κριτήρια: 

α. Επιστημονικής και Παιδαγωγικής Εργαστηριακής κα¬ 
τάρτισης και συγκρότησης. 

β. Υπηρεσιακής κατάστασης και Εργαστηριακής διδα¬ 
κτικής εμπειρίας. 

γ. Άσκησης διοικητικού και καθοδηγητικού έργου. 

δ. Αξιολογικών εκθέσεων. 

ε. Συγγραφικού και ερευνητικού Εργαστηριακού έρ¬ 
γου. 

στ. Κριτήρια που συνεκτιμώνται με τη διαδικασία της 
Συνέντευξης. 

2. Οι υπηρετούντες με θητεία σε θέσεις Υπευθύνων Ερ¬ 
γαστηριακών Κέντρων Φυσικών Επιστημών μπορούν να 
υποβάλουν αίτηση για επιλογή σε θέσεις υπευθύνων 
ΕΚΦΕ, κατά το τρίτο έτος της θητείας τους. 

3. Τοποθετήσεις 

Οι εγγεγραμμένοι στους πίνακες επιλογής τοποθετού¬ 
νται σε κενές και κενούμενες θέσεις Υπευθύνων Εργα¬ 
στηριακών Κέντρων Φυσικών Επιστημών με απόφαση του 
Προϊσταμένου της οικείας Διεύθυνσης Δευτεροβάθμιας 
Εκπαίδευσης, μετά από προτάσειςτου τοπικού ΠΥΣΔΕ με 
βάση τη σειρά των υποψηφίων στον αξιολογικό πίνακα 
επιλογής. 

4. Εάν με τη διαδικασία αυτή, δε συμπληρωθούν οι κε¬ 


νές και κενούμενες θέσεις Υπευθύνων Εργαστηριακών 
Κέντρων Φυσικών Επιστημών, τότε τοποθετούνται με 
απόφαση του Προϊσταμένου της οικείας Διεύθυνσης 
Δευτεροβάθμιας Εκπαίδευσης εκπαιδευτικοί κλ ΠΕ 4, χω¬ 
ρίς αίτησή τους, που έχουντο βαθμό Α'ή Β', εάν δεν υπάρ¬ 
χουν βαθμού Α', μέχρι τη λήξη του τρέχοντος σχολικού 
έτους. 

5. Η ανάληψη υπηρεσίας των τοποθετουμένων από 
τους αξιολογικούς πίνακες επιλογής είναι υποχρεωτική. 
Οι μη αναλαμβάνοντες υπηρεσία στις θέσεις που τοποθε¬ 
τούνται διαγράφονται από τον αξιολογικό πίνακα επιλο¬ 
γής- 

6. Οι Υπεύθυνοι Εργαστηριακών Κέντρων Φυσικών Επι¬ 
στημών των τοπικών Διευθύνσεων Δευτεροβάθμιας Εκ¬ 
παίδευσης μπορούν, ακολουθώντας τις προβλεπόμενες 
διαδικασίες, να μετατίθενται ως εκπαιδευτικοί, αλλά ανα¬ 
λαμβάνουν υπηρεσία στη νέα (μετά τη μετάθεση) θέση 
τους μετά τη λήξη της τετραετούς θητείας τους στη θέση 
του Υπευθύνου του Εργαστηριακού Κέντρου Φυσικών 
Επιστημών. Ο χρόνος υπηρεσίας στη θέση Υπευθύνου 
του Εργαστηριακού Κέντρου Φυσικών Επιστημών λαμβά- 
νεται υπόψη για θεμελίωση δικαιώματος μετάθεσης (λο¬ 
γίζεται ως χρόνος υπηρεσίας στην οργανική του θέση). 

7. Οι υπηρετούντες με θητεία Υπευθύνου Εργαστηρια¬ 
κού Κέντρου Φυσικών Επιστημών, μετά τη λήξη της θη¬ 
τείας τους επανέρχονται στις οργανικές θέσεις που κα¬ 
τείχαν προ της τοποθέτησής τους ως Υπεύθυνοι Εργα¬ 
στηριακού Κέντρου Φυσικών Επιστημών. Σε περίπτωση 
που αυτές δεν υπάρχουν πλέον, τοποθετούνται σε κενές 
θέσεις σχολικών μονάδωντης οικείας Διεύθυνσης Δευτε¬ 
ροβάθμιας Εκπαίδευσης, της επιλογής τους. 

8. Οι κατέχοντες θέσεις Υπευθύνου Εργαστηριακού Κέ¬ 
ντρου Φυσικών Επιστημών μπορούν να απαλλάσσονται 
από την άσκηση των καθηκόντων τους με απόφαση του 
Περιφερειακού Διευθυντή Εκπαίδευσης ή του Προϊστα¬ 
μένου της οικείας Διεύθυνσης Δευτεροβάθμιας Εκπαί¬ 
δευσης κατά περίπτωση, μετά από σύμφωνη και αιτιολο¬ 
γημένη γνώμη του οικείου ΠΥΣΔΕ. 

α. Με αίτησή τους για σοβαρούς προσωπικούς ή οικο¬ 
γενειακούς λόγους ή λόγους υγείας 

β. Για πλημμελή άσκηση των καθηκόντων τους. 

Στην περίπτωση β. το οικείο ΠΥΣΔΕ γνωμοδοτεί για την 
απαλλαγή μετά από ερώτημα του Περιφερειακού Διευθυ¬ 
ντή Εκπαίδευσης ή του Προϊσταμένου της οικείας Διεύ¬ 
θυνσης Δευτεροβάθμιας Εκπαίδευσης, και αφού τηρηθεί 
η διαδικασία ακρόασης του απαλλασσομένου ενώπιον 
του οικείου ΠΥΣΔΕ. 

9. Έναρξη εκπαιδευτικής άδειας για μεταπτυχιακές 
σπουδές, ή για απόκτηση διδακτορικού διπλώματος δεν 
είναι επιτρεπτή, πριν από την απαλλαγή του εκπαιδευτι¬ 
κού από τα καθήκοντα του Υπεύθυνου ΕΚΦΕ. 

Γ. ΠΡΟΫΠΟΘΕΣΕΙΣ ΕΠΙΛΟΓΗΣ ΥΠΕΥΘΥΝΩΝ ΕΡ¬ 
ΓΑΣΤΗΡΙΑΚΩΝ ΚΕΝΤΡΩΝ ΦΥΣΙΚΩΝ ΕΠΙΣΤΗΜΩΝ. 

Υποψήφιοι για τις θέσεις Υπευθύνων Εργαστηριακών 
Κέντρων Φυσικών Επιστημών μπορούν να είναι μόνιμοι 
εκπαιδευτικοί Β/θμιας Εκπ/σης κλ. ΠΕ 4 με συνολική εκ¬ 
παιδευτική υπηρεσία τουλάχιστον δέκα (10) ετών, από τα 
οποία, για οκτώ (8) τουλάχιστον έτη να έχουν ασκήσει 
πλήρη διδακτικά καθήκοντα σε σχολεία της Δευτεροβάθ¬ 
μιας Εκπαίδευσης. Η συμμετοχή και διδασκαλία στα πλαί¬ 
σια του προγράμματος Πρόσθετης Διδακτικής Στήριξης 
και Ενισχυτικής Διδασκαλίας, δεν προσμετράται. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Δ. ΚΡΙΤΗΡΙΑ ΕΠΙΛΟΓΗΣ ΥΠΕΥΘΥΝΩΝ ΕΡΓΑΣΤΗΡΙΑ¬ 
ΚΩΝ ΚΕΝΤΡΩΝ ΦΥΣΙΚΩΝ ΕΠΙΣΤΗΜΩΝ. 


1 . 

Επιστημονική και Παιδαγωγική, Εργαστηριακή Κατάρτιση 
και Συγκρότηση. 

Ια 

Διδακτορικό (ϋοοΙΟΓαΙή Ρά. ϋ.) 

(8) οκτώ μονάδες 

ΐβ 

Μεταπτυχιακός τίτλος σπουδών 
Μπεΐθΐ (Μ. 3ο.) 

(4) τέσσερις μονάδες 

ΐγ 

Μετεκπαίδευση δύο ετών 

(4) τέσσερις μονάδες 

1δ 

Ετήσια επιμόρφωση (ΣΕΛΜΕ) 

(2) δύο μονάδες 

1 ε 

Εξάμηνη επιμόρφωση 

(1) μία μονάδα 

1 στ Τρίμηνη επιμόρφωση 

0,5 μονάδας 

ΐζ 

Επιμόρφωση 40 ωρών σε Π.Ε.Κ. 
(εκτός της εισαγωγικής) 

0,2 μονάδας 

ΐη 

Συμμετοχή σε σεμινάρια 
εργαστηριακού περιεχομένου 

0,1 μονάδας για κάθε 
ημέρα επιμόρφωσης 

1 θ 

Πιστοποιημένη επιμόρφωση 
στις νέες τεχνολογίες 

1,5 μονάδες 

11 

Δεύτερο Πτυχίο από ΑΕΙ 

(3) τρεις μονάδες 

1 ια 

Πανεπιστημιακό πτυχίο ή 
μεταπτυχιακός τίτλος σπουδών 
(ϋοοΙΟΓΒί, Ρίι. ϋ., Μ. 3ο.) που 
αποκτήθηκε στην αλλοδαπή, ως 
αποδεικτικό γνώσης ξένης γλώσσας, 
καθώς και Επάρκεια ή Ρτοΐίοίθπογ ή 
αντίστοιχοι τίτλοι άλλων γλωσσών. 

(3) τρεις μονάδες 
για κάθε γλώσσα 

1 ιβ 

Εοννοτ ή αντίστοιχοι τίτλοι 
άλλων γλωσσών. 

(1) μία μονάδα για κάθε 
γλώσσα 


ΣΥΝΟΛΟ ΜΟΝΑΔΩΝ μέχρι 

ΕΙΚΟΣΙ (20) 


Όλοι οι τίτλοι, εφόσον προέρχονται από Πανεπιστήμια 
της αλλοδαπής θα πρέπει να είναι αναγνωρισμένοι από το 
ΔΙΚΑΤΣΑ. 

Στην περίπτωση που ο υποψήφιος έχει διδακτορικό δί¬ 
πλωμα και μεταπτυχιακό τίτλο σπουδών στον ίδιο επιστη¬ 
μονικό τομέα, μοριοδοτείται μόνο το διδακτορικό. 

Η βαθμολογία των κριτηρίων 1δ έως 1η μπορεί αθροι¬ 
στικά να είναι μέχρι τρεις (3) μονάδες. 

Στην περίπτωση που ο υποψήφιος κατέχει περισσότερα 
του ενός αποδεικτικά γνώσης της ίδιας ξένης γλώσσας 
μοριοδοτείται μόνο το ανώτερο. 

2. Υπηρεσιακή Κατάσταση και Εργαστηριακή Διδακτική 
Εμπειρία. 

2 α Διδακτική εμπειρία σε σχολεία (1) μία μονάδα για κάθε 

της Δευτεροβάθμιας Εκπαίδευσης έτος κατά το οποίο 

επιπλέον των 8 απαιτούμενων ετών ασκήθηκαν πλήρη 
για την υποβολή της αίτησης. διδακτικά καθήκοντα, 

μέχριτις δέκα (10) 
μονάδες. 

2 β Υπεύθυνος Εργαστηρίου σε σχολικό (2) δύο μονάδες για 
εργαστήριο Φυσικών Επιστημών της κάθε σχολικό έτος, 
Δευτεροβάθμιας Εκπαίδευσης. μέχρι τις είκοσι (20) 

μονάδες. 

2 υ Διδασκαλία στα πλαίσια του (2) δύο μονάδες για 

προγράμματος της Ρ.3.3.0. Φυσικής, κάθε σχολικό έτος, 

μέχριτις οκτώ (8) 
μονάδες. 

ΤΡΙΑΝΤΑ (30) 


Στην περίπτωση που δεν ασκήθηκαν πλήρη διδακτικά 
καθήκοντα, κάποιο σχολικό έτος, συνυπολογίζονται το 
ποσοστό κάλυψης του υποχρεωτικού ωραρίου και το πο¬ 
σοστό του διδακτικού έτους κατά το οποίο ασκήθηκε το 
διδακτικό έργο. 

Η άσκηση των καθηκόντων του υπευθύνου του σχολι¬ 
κού εργαστηρίου Φυσικών Επιστημών αποδεικνύεται με 
αποσπάσματα των πρακτικών των συνεδριάσεων του 
συλλόγου των διδασκόντων, στις οποίες καθορίζονται οι 
ετήσιες εξωδιδακτικές εργασίες. 

Για τη μοριοδότηση του κριτηρίου 2 γ λαμβάνονται 
υπόψη βεβαιώσειςτου ΥΠ.Ε.Π.Θ. 

3. Άσκηση διοικητικού και καθοδηγητικού έργου 

3 α Άσκηση καθηκόντων Υπευθύνου Μονάδες 3 για 

ΕΚΦΕ κάθε έτος και μέχρι του 

αριθμού δεκαπέντε (15). 

3 β Άσκηση καθηκόντων Διευθυντή Μονάδες 1 για κάθε 

Σχολικής Μονάδας. έτος και μέχρι του 

αριθμού τέσσερα (4). 

3γ Άσκηση καθηκόντων Υποδιευθυντή Μονάδες 0,5 για κάθε 

Σχολικής Μονάδας έτος και μέχρι του 

αριθμού τρία (3). 

3 δ Συνεργασία με απόσπαση 0,5 Μονάδας για κάθε 

στο ΕΚΦΕ. έτος πλήρους απόσπα¬ 

σης σε ΕΚΦΕ, μέχριτου 
αριθμού τρία (3). 

3 ε Συμμετοχή σε επιτροπές 1,5 Μονάδες για κάθε 

Αξιολόγησης οργάνων και Συμμετοχή μέχρι του 

εργαστηριακού εξοπλισμού για αριθμού έξι (6). 
τα Εργαστήρια Φυσικών Επιστημών 
της Δευτεροβάμθμιας Εκπαίδευσης 

3 στ Συμμετοχή σε επιτροπές Μονάδα 1 για κάθε 

Παρακολούθησης σύμβασης Συμμετοχή μέχριτου 

κατασκευής και προμήθειας αριθμού τρία (3). 

οργάνων και εργαστηριακού 
εξοπλισμού για τα Εργαστήρια 
Φυσικών Επιστημών της Δευτεροβάθμιας 
Εκπαίδευσης 

3ζ Συμμετοχή σε επιτροπές Παραλαβής 0,5 Μονάδας για κάθε 
οργάνων και εργαστηριακού Συμμετοχή μέχριτου 

εξοπλισμού για τα Εργαστήρια αριθμού δύο (2). 
Φυσικών Επιστημών της 
Δευτεροβάθμιας Εκπαίδευσης 

3 η Διοργάνωση Σεμιναρίων και 0,5 Μονάδα για κάθε 

Ημερίδων Εργαστηριακού διοργάνωση και μέχρι 

περιεχομένου αναφερόμενων στην του αριθμού πέντε (5). 
πειραματική διδασκαλία των Φυσικών 
Επιστημών στη Δευτεροβάθμια Εκπαίδευση. 

ΣΥΝΟΛΟ ΜΟΡΙΩΝ μέχρι ΕΙΚΟΣΙ ΟΚΤΩ (28) 

Γιατη μοριοδότηση των κριτηρίων 3α, 3β, 3γ και 3δ λαμ- 
βάνονται υπόψη οι σχετικές Υπουργικές Αποφάσεις και 
τα αρχεία των αντίστοιχων υπηρεσιών από τα οποία προ¬ 
κύπτει ο πραγματικός χρόνος υπηρεσίας. 

Για τη μοριοδότηση των κριτηρίων 3ε, 3στ, και 3ζ λαμ- 
βάνονται υπόψη βεβαιώσεις του ΥΠΕΠΘ, της Ο.Σ.Κ.-Α.Ε. 
και του Υπουργείου Εμπορίου. 

Γ ιατη μοριοδότηση του κριτηρίου 3η λαμβάνονται υπό¬ 
ψη βεβαιώσειςτου ΥΠΕΠΘ και φορέωνπου εποπτεύονται 
από το ΥΠ.Ε.Π.Θ. 


ΣΥΝΟΛΟ ΜΟΝΑΔΩΝ μέχρι 

4. Κριτήρια που συνάγονται από τις αξιολογικές εκθέ¬ 
σεις των υποψηφίων οι οποίες συντάσσονται σε 
δΟβαθμη κλίμακα: 

α. Για τους υποψήφιους που είναι εκπαιδευτικοί σχολι¬ 
κών μονάδων 

I. Μονάδες αξιολογικής έκθεσης (εφόσον υπάρχει) του 
Δ/ντή της Σχολικής Μονάδας, πέραντων 25. 

II. Μονάδες αξιολογικής έκθεσης (εφόσον υπάρχει) του 
Σχολικού Συμβούλου ειδικότητας, πέραντων 25. 

β. Για τους υποψήφιους που είναι ήδη Υπεύθυνοι ΕΚΦΕ 
ή γενικότερα υπηρετούν σε διοικητικές μονάδες 

I. Μονάδες αξιολογικής έκθεσης (εφόσον υπάρχει) του 
Διευθυντή της οικείας Διεύθυνσης Δευτεροβάθμιας 
Εκπαίδευσης, πέραν των 25. 

II. Μονάδες αξιολογικής έκθεσης (εφόσον υπάρχει) του 
Σχολικού Συμβούλου ειδικότητας, πέραντων 25. 

Στις περιπτώσεις που οι υποψήφιοι έχουν περισσότε¬ 
ρες αξιολογικές εκθέσεις από το ίδιο αξιολογικό όργανο 
ή από διαφορετικά αξιολογικά όργανα, λαμβάνεται υπό¬ 
ψη ο μέσος όρος που προκύπτει από το σύνολο των αξιο¬ 
λογικών εκθέσεων, όπως διαμορφώνεται με τους συντε¬ 
λεστές αυτών. 

Το γενικό σύνολο των αξιολογικών μονάδων που προ¬ 
κύπτουν από τις αξιολογικές εκθέσεις είναι μέχρι πενήντα 
(50). 

5. Συγγραφικό και ερευνητικό Εργαστηριακό έργο. 

5α1 Συγγραφή εργαστηριακών Ατομικά: 3 μονάδες για 

διδακτικών βιβλίων και κάθε βιβλίο και μέχρι 

εργαστηριακών οδηγών για τη του αριθμού δώδεκα (12) 

Δευτεροβάθμια Εκπαίδευση Ομαδικά: 2 μονάδες για 

ατομικά ή σε ομάδα. κάθε βιβλίο και μέχρι 

του αριθμού οκτώ (8) 

5α2 Συγγραφή εργαστηριακών Ατομικά: 1,5 μονάδες 

διδακτικών βιβλίων και για κάθε βιβλίο και μέχρι 

εργαστηριακών οδηγών για την του αριθμού τρία (3) 

Πρωτοβάθμια Εκπαίδευση Ομαδικά: 1 μονάδα για 

ατομικά ή σε ομάδα. κάθε βιβλίο και μέχρι 

του αριθμού δύο (2). 

5β Συγγραφή βιβλίων 1,5 μονάδα για κάθε 

σχετιζόμενων με την εκπαίδευση. βιβλίο μέχρι του 

αριθμού τρία (3) 

5γ1 Σχεδιασμός εργαστηριακών 2 μονάδες για κάθε 

οργάνων για το εργαστήριο Φυσικών περίπτωση και μέχρι 
Επιστημών της Δευτεροβάθμιας του αριθμού οκτώ (8). 

Εκπαίδευσης. 

5γ2 Σχεδιασμός εργαστηριακών 1 μονάδα για κάθε 

οργάνων για το εργαστήριο περίπτωση και μέχρι 

Φυσικών Επιστημών της του αριθμού τέσσερα 

της Πρωτοβάθμιας Εκπαίδευσης. (4). 

5δ1 Συμμετοχή σε επιτροπές 2 μονάδες για κάθε 

Σύνταξης Προδιαγραφών οργάνων συμμετοχή και μέχρι 
οργάνων και εξοπλισμού του του αριθμού των έξι (6). 

Εργαστηρίου Φυσικών Επιστημών 
της Δευτεροβάθμιας Εκπαίδευσης. 

5δ2 Συμμετοχή σε επιτροπές 1 μονάδα για κάθε 

Σύνταξης Προδιαγραφών οργάνων συμμετοχή και μέχρι 
και εξοπλισμού του Εργαστηρίου του αριθμού των 3 

Φυσικών Επιστημών της 
Πρωτοβάθμιας Εκπαίδευσης. 


5ε1 Διδασκαλία σε εργαστηριακά 1 μονάδα για κάθε 

σεμινάρια σχετικά με την σεμινάριο και μέχρι 

πειραματική διδασκαλία των του αριθμού πέντε (5). 

Φυσικών Επιστημών στη 
Δευτεροβάθμια Εκπαίδευση. 

5ε2 Διδασκαλία σε εργαστηριακά 0,5 της μονάδας για 

σεμινάρια σχετικά με την κάθε σεμινάριο και 

πειραματική διδασκαλία των μέχρι του αριθμού 

Φυσικών Επιστημών στην τρία (3). 

Πρωτοβάθμια Εκπαίδευση. 

5 στί Δημοσιεύσεις άρθρων με 1 μονάδα για κάθε 

περιεχόμενο σχετικό με τη δημοσίευση και μέχρι 

διδασκαλία των Φυσικών του αριθμού τρία (3). 

Επιστημών στη Δευτεροβάθμια 
Εκπαίδευση σε επιστημονικά και 
εκπαιδευτικά περιοδικά. 

5 στ2 Δημοσιεύσεις άρθρων με 1 μονάδα για κάθε 

περιεχόμενο σχετικό με τη δημοσίευση και μέχρι 

διδασκαλία των Φυσικών του αριθμού δύο (2). 

Επιστημών στην Πρωτοβάθμια 
Εκπαίδευση σε επιστημονικά και 
εκπαιδευτικά περιοδικά. 

5ζ1 Συμμετοχή σε πειραματικά 1 μονάδα για κάθε 

προγράμματα σχετιζόμενα με την συμμετοχή και μέχρι 
εργαστηριακή διδασκαλία των του αριθμού τρία (3). 
Φυσικών Επιστημών στη 
Δευτεροβάθμια Εκπαίδευση. 

5ζ2 Συμμετοχή σε πειραματικά 1 μονάδα για κάθε 

προγράμματα σχετιζόμενα με την συμμετοχή και μέχρι 
εργαστηριακή διδασκαλία των του αριθμού δύο (2). 
Φυσικών Επιστημών στην 
Πρωτοβάθμια Εκπαίδευση. 

5η1 Εισηγήσεις και ανακοινώσεις 1,5 μονάδες για κάθε 

με περιεχόμενο σχετικό με τη ανακοίνωση και μέχρι 

διδασκαλία των Φυσικών του αριθμού έξι (6). 

Επιστημών στη Δευτεροβάθμια 
Εκπαίδευση σε Επιστημονικά Συνέδρια. 

5η2 Εισηγήσεις και ανακοινώσεις με 0,5 της μονάδας για 
περιεχόμενο σχετικό με τη κάθε ανακοίνωση και 

διδασκαλία των Φυσικών μέχρι του αριθμού 

Επιστημών στην Πρωτοβάθμια δύο (2). 

Εκπαίδευση σε Επιστημονικά Συνέδρια. 

5Θ1 Διακρίσεις σε Ελληνικούς 1,5 μονάδες για κάθε 

διαγωνισμούς πειραματικών διάκριση και μέχρι του 

διατάξεων σχετιζόμενων αριθμού έξι (6) 

με την Πρωτοβάθμια ή 
Δευτεροβάθμια Εκπαίδευση. 

5Θ2 Διακρίσεις σε Διεθνείς 3 μονάδες για κάθε 

διαγωνισμούς πειραματικών διάκριση και μέχρι του 

διατάξεων σχετιζόμενων με την αριθμού έξι (6). 

Πρωτοβάθμια ή Δευτεροβάθμια 
Εκπαίδευση. 

ΣΥΝΟΛΟ ΜΟΡΙΩΝ μέχρι ΤΡΙΑΝΤΑ ΕΞΙ (36) 

Τα κριτήρια 5 α2,5 γ2, 5 δ2,5 ε2, 5 στ2, 5 ζ2 και 5 η2 που 
αναφέρονται σε δραστηριότητες σχετιζόμενες με την πει¬ 
ραματική διδασκαλία των Φυσικών Επιστημών στην Πρωτο¬ 
βάθμια Εκπαίδευση, λαμβάνονται υπόψη και μοριοδοτού- 
νται μόνον εάν έχουν μοριοδοτηθεί αντίστοιχα τα κριτήρια 5 
αΐ, 5 γΐ, 5 δΐ, 5 εΐ, 5 στί, 5 ζΐ καιδηΐ που αφορούν παρό¬ 
μοιες δραστηριότητες για τη Δευτεροβάθμια Εκπαίδευση. 

Κατάτη μοριοδότηση των κριτηρίων 5 αΐ και5α2, όλα 
τα τμήματα κάθε διδακτικού πακέτου (εργαστηριακός 
οδηγός, τετράδιο μαθητού, εργαστηριακό μέρος του βι¬ 
βλίου του καθηγητή κλπ) βαθμολογούνται ως ενιαίο σύ¬ 
νολο. 

Το κριτήριο 5 β δεν αναφέρεται σε διδακτικά πακέτα κά¬ 
θε μορφής. 

Για τη μοριοδότηση των κριτηρίων 5 γΐ και 5 γ2 απαι¬ 
τείται επίσημο δίπλωμα ευρεσιτεχνίας ή πιστοποίηση από 
δημόσια υπηρεσία ή οργανισμό. 

Για τη μοριοδότηση των κριτηρίων 5 δΐ και 5 δ2 απαι¬ 
τείται η απόφαση συγκρότησης της αντίστοιχης επιτρο¬ 
πής. 

Για τη μοριοδότηση των κριτηρίων 5ε1, 5ε2, 5ζ1 και 
5 ζ2 απαιτείται βεβαίωση από υπηρεσία του ΥΠΕΠΘ, από 
φορέα ή από ίδρυμα εποπτευόμενο από το ΥΠ.Ε.Π.Θ. 

6. Κριτήρια που συνεκτιμώνται με τη διαδικασία της συ¬ 
νέντευξης (μέγιστος αριθμός τριάντα έξι (36) μονάδων). 

Συνεκτιμάται η γενική συγκρότηση του υποψήφιου και 
ειδικότερα: 

Η ικανότητα του υποψηφίου να επιλύει διοικητικά, ορ¬ 
γανωτικά και λειτουργικά προβλήματα. 

Η ικανότητα του υποψηφίου για οικοδόμηση συνεργα¬ 
τικού πνεύματος με τους συναδέλφους του και τους λοι¬ 
πούς υπηρεσιακούς παράγοντες. 

Η ικανότητα του υποψηφίου να εμπνέει, να ενθαρρύνει 
και να δημιουργεί παιδαγωγικό κλίμα. 

Η δυνατότητα του υποψηφίου να συνεργάζεται με τους 
κοινωνικούς και λοιπούς φορείς στον περίγυρο της εκ¬ 
παίδευσης. (ΟΤΑ, Συλλόγους Γονέων κλπ). 

Οι συμμετοχές του υποψηφίου σε δραστηριότητες που 
αφορούντο μη εργαστηριακό μέρος της διδασκαλίας των 
Φυσικών Επιστημών. 

Οι σπουδές που δεν έχουν μοριοδοτηθεί. 

Η εν γένει επιστημονική, εκπαιδευτική και κοινωνική 
δράση του υποψήφιου που δεν έχει μοριοδοτηθεί. 

Ε. ΠΕΡΙΟΧΕΣ ΚΑΙ ΣΧΟΛΕΙΑ ΑΡΜΟΔΙΟΤΗΤΑΣ ΤΩΝ ΕΡ¬ 
ΓΑΣΤΗΡΙΑΚΩΝ ΚΕΝΤΡΩΝ ΦΥΣΙΚΩΝ ΕΠΙΣΤΗΜΩΝ 

Το ΕΚΦΕ υποστηρίζει όλα τα σχολεία Δευτεροβάθμιας 
Εκπαίδευσης της οικείας Διεύθυνσης. Στις Διευθύνσεις 
Δευτεροβάθμιας Εκπαίδευσης στις οποίες λειτουργούν 
περισσότερα του ενός ΕΚΦΕ, οι περιοχές και τα σχολικά 
συγκροτήματα ευθύνης κάθε ΕΚΦΕ καθορίζονται με 
Υπουργική Απόφαση, η οποία εκδίδεται ύστερα από εισή¬ 
γηση του οικείου Διευθυντή Δευτεροβάθμιας Εκπαίδευ¬ 
σης. 

Όλα τα σχολεία Δευτεροβάθμιας Εκπαίδευσης που 
στεγάζονται σε ένα σχολικό συγκρότημα, υπάγονται στην 
αρμοδιότητα του ίδιου ΕΚΦΕ. 

Τα ΕΚΦΕ μπορούν να υποστηρίζουν και τα σχολεία της 
Πρωτοβάθμιας Εκπαίδευσης ή της Ειδικής Αγωγής της 
περιοχής ευθύνης τους, εφόσον τους ζητηθεί αρμοδίως. 

ΣΤ. ΛΕΙΤΟΥΡΓΙΑ ΤΩΝ ΕΡΓΑΣΤΗΡΙΑΚΩΝ ΚΕΝΤΡΩΝ 
ΦΥΣΙΚΩΝ ΕΠΙΣΤΗΜΩΝ, ΑΡΜΟΔΙΟΤΗΤΕΣ ΚΑΙ ΚΑ¬ 
ΘΗΚΟΝΤΑ ΤΩΝ ΥΠΕΥΘΥΝΩΝ ΚΑΙ ΤΟΥ ΠΡΟΣΩΠΙ¬ 
ΚΟΥ ΤΩΝ ΕΚΦΕ. 

Ο συντονισμός της δράσης, η καθοδήγηση και η παρα¬ 
κολούθηση της λειτουργίας των ΕΚΦΕ γίνεται από το 
ΥΠ.Ε.Π.Θ. 

Οι Υπεύθυνοι καιτο προσωπικό των Εργαστηριακών Κέ¬ 
ντρων Φυσικών Επιστημών εργάζονται σύμφωνα με το 


ωράριο της Διεύθυνσης Δευτεροβάθμιας Εκπαίδευσης 
στην οποία είναι αποσπασμένοι από την 1η Σεπτεμβρίου 
μέχρι την 10η Ιουλίου κάθε σχολικού έτους, εξαιρουμέ- 
νωντων επίσημων αργιών και των διακοπών των Χριστου¬ 
γέννων και του Πάσχα. 

Οι Υπεύθυνοι και το προσωπικό των ΕΚΦΕ δύνανται, 
εφόσον το επιθυμούν, να ασκούν διδακτικά καθήκοντα 
επί 4-5 διδακτικές ώρες εβδομαδιαίως σε κάποιο από τα 
σχολεία της περιοχής ευθύνης του ΕΚΦΕ. 

Γ ια την απασχόλησή τους, οι Υπεύθυνοι των ΕΚΦΕ λαμ¬ 
βάνουν αποζημίωση, η οποία καθορίζεται με κοινή από¬ 
φαση των Υπουργών Εθνικής Παιδείας και Θρησκευμά¬ 
των και Οικονομικών. 

Η δράση των ΕΚΦΕ οριοθετείται αποκλειστικά σε θέμα¬ 
τα σχετικά με τις υποδομές των Εργαστηρίων Φυσικών 
Επιστημών και την Πειραματική διδασκαλία των αντίστοι¬ 
χων μαθημάτων. 

Δεν επιτρέπεται η εμπλοκή των ΕΚΦΕ σε οποιοδήποτε 
μη εργαστηριακό θέμα σχετιζόμενο με τη διδασκαλία των 
Φυσικών Επιστημών, χωρίς τη σύμφωνη γνώμη του οικεί¬ 
ου Σχολικού Σύμβουλου του κλ. ΠΕ 4. 

Τα καθήκοντα, και οι αντίστοιχες αρμοδιότητες, των 
υπευθύνων και του προσωπικού των ΕΚΦΕ διακρίνονται 
σε τρεις κύκλους, οι οποίοι με σειρά φθίνουσας προτε¬ 
ραιότητας είναι οι εξής: 

ΠΡΩΤΟΣ ΚΥΚΛΟΣ ΑΡΜΟΔΙΟΤΗΤΩΝ ΚΑΙ ΚΑΘΗΚΟΝΤΩΝ 

ΠΡΟΑΓΩΓΗ ΤΗΣ ΕΡΓΑΣΤΗΡΙΑΚΗΣ ΔΙΔΑΣΚΑΛΙΑΣ ΤΩΝ 
ΦΥΣΙΚΩΝ ΕΠΙΣΤΗΜΩΝ 

ΕΝΗΜΕΡΩΣΗ ΚΑΙ ΥΠΟΣΤΗΡΙΞΗ ΤΩΝ ΕΚΠΑΙΔΕΥΤΙΚΩΝ 
ΣΤΗΝ ΑΞΙΟΠΟΙΗΣΗ ΤΩΝ ΕΡΓΑΣΤΗΡΙΩΝ ΦΥΣΙΚΩΝ 
ΕΠΙΣΤΗΜΩΝ 

Οι Υπεύθυνοι των ΕΚΦΕ έχουν την ευθύνη για την επί¬ 
τευξη των ποιοτικών και ποσοτικών στόχων, που τίθενται 
αρμοδίως, στον τομέα της προαγωγής της εργαστηρια¬ 
κής διδασκαλίας και της αξιοποίησης των εργαστηρίων 
Φυσικών Επιστημών της περιοχής ευθύνης τους και χρη¬ 
σιμοποιούν κάθε πρόσφορο μέσο για την εξυπηρέτηση 
αυτού του σκοπού. 

Ειδικότερα: 

1. Επισκέπτονται τα σχολεία της περιοχής αρμοδιότη- 
τάς τους και συνεργάζονται με τους Διευθυντές, τους 
υπευθύνους των σχολικών εργαστηρίων Φυσικών Επι¬ 
στημών και τους εκπαιδευτικούς του κλ. ΠΕ 4 σε θέματα 
οργάνωσης, τεχνικής υποστήριξης, λειτουργίας και γενι¬ 
κότερης εκπαιδευτικής αξιοποίησης των εργαστηρίων 
αυτών. 

2. Συνεργάζονται με τους υπευθύνους των σχολικών 
εργαστηρίων Φυσικών Επιστημών στον προγραμματισμό 
της λειτουργίας τους. Ο προγραμματισμός αυτός γίνεται 
τουλάχιστον μια φορά για κάθε διδακτικό τετράμηνο. 

3. Συντονίζουν επί τόπου, τη λειτουργία των Εργαστη¬ 
ρίων Φυσικών Επιστημών, που χρησιμοποιούνται από πε¬ 
ρισσότερα του ενός σχολεία συνεργαζόμενοι με τους δι¬ 
ευθυντές και τους υπευθύνους των εργαστηρίων αυτών. 

4. Ενημερώνουν με προσωπικές επικοινωνίες στα σχο¬ 
λεία ή ομαδικά στο χώρο του ΕΚΦΕ, τους καθηγητές όλων 
των κλάδων, της περιοχής ευθύνης τους, πάνω στη χρή¬ 
ση και αξιοποίηση των διαθέσιμων οπτικοακουστικών μέ¬ 
σων διδασκαλίας. 

5. Καθοδηγούν τους καθηγητές της περιοχής ευθύνης 
τους οτην κατασκευή οργάνων με απλά μέσα καθημερι¬ 
νής χρήσεως. 

6. Ενθαρρύνουν και βοηθούν τους καθηγητές της πε¬ 
ριοχής ευθύνης τους στην κατασκευή πρωτότυπων εργα¬ 
στηριακών οργάνων και τη σύνθεση νέων πειραματικών 
διατάξεων. 

7. Συμμετέχουν στη διεξαγωγή των πανελλήνιων μαθη¬ 
τικών διαγωνισμών των επιστημονικών αντικειμένων του 
κλ. ΠΕ 4. (Φυσικής, Χημείας, Βιολογίας, Αστρονομίας 
κλπ). 

8. Διοργανώνουντοπικά επιμορφωτικά σεμινάρια εργα¬ 
στηριακού περιεχομένου, σε συνεργασία με επιστημονι¬ 
κούς φορείς, αρμόδιες υπηρεσίες, επιστημονικά κέντρα 
και Πανεπιστήμια. 

9. Οργανώνουν στους χώρους του ΕΚΦΕ έκθεση εργα¬ 
στηριακών οργάνων, πειραματικών διατάξεων και οπτικο- 
ακουστικών μέσων διδασκαλίας και έχουν την ευθύνη της 
λειτουργίας της. 

ΔΕΥΤΕΡΟΣ ΚΥΚΛΟΣ ΑΡΜΟΔΙΟΤΗΤΩΝ 
ΚΑΙ ΚΑΘΗΚΟΝΤΩΝ 

ΠΑΡΑΚΟΛΟΥΘΗΣΗ ΚΑΙ ΑΝΑΠΤΥΞΗ ΤΩΝ ΥΠΟΔΟΜΩΝ 
ΤΩΝ ΕΡΓΑΣΤΗΡΙΩΝ ΦΥΣΙΚΩΝ ΕΠΙΣΤΗΜΩΝ 

Έχουν προσωπική και καταγραμμένη άποψη για τη λει¬ 
τουργική κατάσταση και τις δυνατότητες του χώρου και 
του εξοπλισμού όλων των εργαστηρίων Φυσικών Επιστη¬ 
μών της περιοχής ευθύνης τους. 

Αξιοποιούν κάθε πρόσφορο μέσο για τη βελτίωση της 
υποδομής, του εξοπλισμού και γενικότερα την, από κάθε 
άποψη, ανάπτυξη των εργαστηρίων Φυσικών Επιστημών, 
στα σχολεία της περιοχής ευθύνης τους. 

Ειδικότερα: 

1. Διατηρούν αρχείο με τον εργαστηριακό εξοπλισμό 
και τα οπτικοακουστικά μέσα των σχολείων της περιοχής 
αρμοδιότητάς τους, το οποίο ενημερώνουν τουλάχιστον 
σε ετήσια βάση. 

2. Παραλαμβάνουν, διανέμουν ή δανείζουν τον εργα¬ 
στηριακό εξοπλισμό και τα οπτικοακουστικά μέσα διδα¬ 
σκαλίας που αποστέλλονται στη Διεύθυνση Δευτεροβάθ¬ 
μιας Εκπαίδευσης. 

3. Εισηγούνται στο Διευθυντή Δευτεροβάθμιας Εκπαί¬ 
δευσης την κατανομή και ανακατανομή του διαθέσιμου 
εργαστηριακού εξοπλισμού και των οπτικοακουστικών 
μέσων διδασκαλίας στα σχολεία της περιοχής ευθύνης 
τους. 

4. Μεριμνούν και επιβλέπουν τη συντήρηση και τις μι- 
κροεπισκευές του εργαστηριακού εξοπλισμού και των 
οπτικοακουστικών μέσων διδασκαλίας των σχολείων της 
περιοχής ευθύνης τους. 

ΤΡΙΤΟΣ ΚΥΚΛΟΣ ΑΡΜΟΔΙΟΤΗΤΩΝ ΚΑΙ ΚΑΘΗΚΟΝΤΩΝ 

ΚΑΘΗΜΕΡΙΝΗ ΛΕΙΤΟΥΡΓΙΑ ΚΑΙ ΑΝΑΠΤΥΞΗ ΤΟΥ ΕΚΦΕ 

Οι Υπεύθυνοι των ΕΚΦΕ έχουν την ευθύνη έναντι του Δι¬ 
ευθυντή Δευτεροβάθμιας Εκπαίδευσης, της καλής λει¬ 
τουργίας του ΕΚΦΕ και της υπηρεσιακής τάξης του προ¬ 
σωπικού του. Φροντίζουν για τον εμπλουτισμό του εξο¬ 
πλισμού και τη γενικότερη ανάπτυξη του ΕΚΦΕ. 

Καλλιεργούν με κάθε πρόσφορο τρόπο, την αρμονική 
συνεργασία με τους Σχολικούς Σύμβουλους του κλάδου 
ΠΕ 4 και με κάθε άλλο υπηρεσιακό παράγοντα. 

Ειδικότερα οι υπεύθυνοι των ΕΚΦΕ: 


1. Καταρτίζουν και υλοποιούν το πρόγραμμα δράσης 
του ΕΚΦΕ σύμφωνα μετις οδηγίες καιτις προτεραιότητες 
που θέτει η Διεύθυνση Σπουδών Δευτεροβάθμιας Εκπαί¬ 
δευσης του ΥΠΕΠΘ. 

2. Ενημερώνουν εγγράφως και έγκαιρα, τον οικείο Σχο¬ 
λικό Σύμβουλο κλ. ΠΕ 4 για τις προγραμματισμένες δρα¬ 
στηριότητες του ΕΚΦΕ. 

3. Παρέχουν κάθε πρόσφορη τεχνική και οργανωτική 
εργαστηριακή υποστήριξη στις επιμορφωτικές δραστη¬ 
ριότητες του οικείου Σχολικού Σύμβουλου του κλ. ΠΕ 4, 
θέτοντας στη διάθεσή του όλη την αναγκαία υποδομή του 
ΕΚΦΕ. (Η γραμματειακή υποστήριξη του έργου του Σχο¬ 
λικού Συμβούλου κλ. ΠΕ 4 δεν ανήκει στις αρμοδιότητες 
του προσωπικού των ΕΚΦΕ). 

4. Αναθέτουν εργασίες, συντονίζουν και εποπτεύουν το 
υπόλοιπο προσωπικό του ΕΚΦΕ. 

5. Διατηρούν και ενημερώνουν αρχείο προδιαγραφών 
και οδηγιών χρήσης των εργαστηριακών οργάνων και των 
οπτικοακουστικών μέσων διδασκαλίας που διατίθενται ή 
έχουν διατεθεί στα σχολεία της περιοχής ευθύνης τους. 

6. Διατηρούν και ενημερώνουν αρχείο οδηγιών εκτέλε¬ 
σης πειραμάτων με τα όργανα που διαθέτουν τα σχολεία 
της περιοχής ευθύνης τους καθώς επίσης και με τη χρή¬ 
ση απλών μέσων καθημερινής χρήσης. 

7. Διατηρούν και ενημερώνουν αρχείο οργάνωσης και 
εργονομικής διευθέτησης του εξοπλισμού και του εργα¬ 
στηριακού χώρου. 

8. Διατηρούν και ενημερώνουν αρχείο οπτικοακουστι- 
κού υλικού (μικροδιαφάνειες, διαφάνειες, βιντεοταινίες, 
ΟΩ, Ω\/Ω κλπ). 

9. Οργανώνουν και εμπλουτίζουν τη βιβλιοθήκη του ΕΚ¬ 
ΦΕ. 

10. Χρεώνονται τον εξοπλισμό του ΕΚΦΕ και έχουν την 
ευθύνη διατήρησης, συντήρησης και αξιοποίησής του. 

11. Λαμβάνουν τα απαραίτητα μέτρα ασφάλειας σε 
όλους τους χώρους του ΕΚΦΕ. 

12. Είναι υπεύθυνοι για την υποδοχή και την ενημέρωση 
των μαθητών, των εκπαιδευτικών και γενικά όσων επισκέ¬ 
πτονται το ΕΚΦΕ. 

13. Συντάσσουν και υποβάλλουν στο Διευθυντή Δευτε¬ 
ροβάθμιας Εκπαίδευσης, μέχριτο τέλος Ιουνίου, την ετή¬ 
σια έκθεση δραστηριοτήτων του ΕΚΦΕ. Την έκθεση αυτή 
κοινοποιούν στον οικείο Σχολικό Σύμβουλο κλ. ΠΕ 4 και 
στο Γραφείο Εργαστηρίων της Διεύθυνσης Σπουδών 
Δευτεροβάθμιας Εκπαίδευσης του ΥΠΕΠΘ. 

14. Συντάσσουν και υποβάλλουν στο Διευθυντή Δευτε¬ 
ροβάθμιας Εκπαίδευσης τον ετήσιο πίνακα λειτουργικών 
και λοιπών δαπανών του ΕΚΦΕ. 

15. Τηρούν Βιβλίο-Ημερολόγιο των δραστηριοτήτων 
του ΕΚΦΕ, το οποίο ενημερώνουν καθημερινά σύμφωνα 
μετις οδηγίες που δίδονται αρμοδίως. Στο βιβλίο-Ημερο- 
λόγιο αναγράφονται οι εργασίες όλου του προσωπικού 
του ΕΚΦΕ, ιδιαίτερα δε οι επισκέψεις στα σχολεία και οι 
εργαστηριακές ασκήσεις που πραγματοποιήθηκαν με την 
υποστήριξη του ΕΚΦΕ. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 19 Ιουνίου 2002 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤΘΒ * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.Θ 1.0Γ 
θ-ΠΊθίΙ: \Λ/θΐ3ηΐ35ΐθΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 


Πληροφορίες Α.Ε. - Ε,Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310) 423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΓΟ. 

• ΓιαταΦΕΚαπό 40 σελίδες και πάνω η τιμή προσαυξάνεται κατά 0,05 θογο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θογο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙθΓΠθΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' και Δ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2002 κατά 6 θυΐΌ ανά έτος παλαιότητας και κατά τεύχος 


205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 

- - 

293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 

- - 

30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐθίτιοί, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































